b"\n_START_ARTICLE_\nCasa Jord\xc3\xa1n de Urri\xc3\xa9s\n_START_SECTION_\nHist\xc3\xb2ria\n_START_PARAGRAPH_\nFou una de les fam\xc3\xadlies aragoneses que participaren m\xc3\xa9s activament a la hist\xc3\xb2ria de l'Arag\xc3\xb3, documentat des del seu primer membre, Recaredo d'Urri\xc3\xa9s, que fou acompanyat per Carlemany l'any 778._NEWLINE_Segons Bartolom\xc3\xa9 Leonardo de Argensola, la casa d'Urri\xc3\xa9s procedeix de la francesa dels comtes de Caudala, anteriorment sobirana de Foix. Tot i tenir diverses localitzacions finalment fixaren resid\xc3\xa8ncia a Aierbe. El d'Airebe fou un palau emmerletat de l\xc3\xadnia g\xc3\xb2tica que actualment conserva perfectament la seva fa\xc3\xa7ana principal aix\xc3\xad com el sal\xc3\xb3 de cerim\xc3\xb2nies, que compta amb un riqu\xc3\xadssim enteixinat._NEWLINE_Foren els fundadors del poble d'Urri\xc3\xa9s, situat al nord de Sos del Rey Cat\xc3\xb3lico, i de l'esgl\xc3\xa9sia major de la vila d'Oto. Foren tamb\xc3\xa9 senyors de Biel, Alqu\xc3\xa8ssar, Morillo de Galligo, Loarre, Torrelles, Tiermas, Si\xc3\xa9tamo, aix\xc3\xad com de Bini\xc3\xa9s, Borr\xc3\xa9s, Santa Eufemia, etc. En ressalten per\xc3\xb2 les baronies de la Penya de Carcabiello i d'Ayerbe, aquesta darrera transformada en marquesat d'Ayerbe el 1750."